ข้อกำหนดของกรมตำรวจ เรื่อง เงื่อนไขในการใช้ไฟสัญญาณวับวาบ เสียงสัญญาณไซเรน เสียงสัญญาณอย่างอื่น และเครื่องหมายแสดงลักษณะของรถฉุกเฉิน

ตราครุฑ
ตราครุฑ
ข้อกำหนดของกรมตำรวจ
เรื่อง เงื่อนไขในการใช้ไฟสัญญาณวับวาบ เสียงสัญญาณไซเรน
เสียงสัญญาณอย่างอื่น และเครื่องหมายแสดงลักษณะของรถฉุกเฉิน
----------

อาศัยอำนาจตามความในมาตรา 13
แห่งพระราชบัญญัติจราจรทางบก
พุทธศักราช 2522
อธิบดีกรมตำรวจกำหนดเงื่อนไขในการใช้ไฟสัญญาณวับวาบ เสียงสัญญาณไซเรน เสียงสัญญาณอย่างอื่น
และเครื่องหมายแสดงลักษณะของรถฉุกเฉิน ไว้ดังต่อไปนี้
 1. เงื่อนไขในการใช้สัญญาณไปวับวาบ เสียงสัญญาณไซเรนหรือเสียงสัญญาณอย่างอื่น

------------------------------------------------------------

1.1 รถที่ใช้ไฟสัญญาณวับวาบ
เสียงสัญญาณไซเรนหรือเสียงสัญญาณอย่างอื่นได้ คือ
รถฉุกเฉิน
รถในราชการตำรวจ
ทหารหรือรถอื่น ๆ ซึ่งได้รับอนุญาตจากอธิบดีกรมตำรวจ

1.2 รถตาม 1.1
เมื่อเจ้าของหรือผู้ครอบครองมีความประสงค์จะติดตั้งใช้ไฟสัญญาณ
และเสียงสัญญาณดังกล่าว
ให้ยื่นหนังสือร้องขอต่อเจ้าพนักงานจราจร เพื่อพิจารณาเหตุผลและความจำ
เป็นเสนอต่ออธิบดีกรมตำรวจ เมื่ออธิบดีกรมตำรวจอนุญาตแล้ว จึงจะติดตั้งใช้ได้

1.3 ในการใช้ไฟสัญญาณและเสียงสัญญาณดังกล่าวพร้อมกัน
ให้ใช้ได้ในกรณีจำเป็นต้องใช้
รถเดินทางเมื่อปฏิบัติหน้าที่เมื่อมีเหตุฉุกเฉินโดยรีบด่วนที่สุด หรือเพื่อนำหรือปิดท้ายรถ ขบวนรถ ซึ่งจำ
เป็นต้องอารักขาให้ความปลอดภัยเป็นพิเศษ

1.4 การใช้ไฟสัญญาณโดยไม่ใช้เสียงสัญญาณ ให้ใช้ได้ในกรณีที่จำเป็นต้องเดินทางเพื่อ
ปฏิบัติหน้าที่โดยเร็วในกรณีที่นำหรือปิดท้ายรถ ขบวนรถ ขบวนคนเดินเท้า ซึ่งอาจกีดขวางการจราจร
หรือในกรณีที่หยุดรถปฏิบัติหน้าที่เมื่อมีเหตุฉุกเฉิน
หรือกรณีที่จะเป็นเพื่อให้ผู้ใช้ทางทราบและสังเกตเห็น
ได้ง่าย

2. ลักษณะของไฟสัญญาณวับวาบ เสียงสัญญาณไซเรน หรือเสียงสัญญาณอย่างอื่น

---------------------------------------------------------

2.1 แสงของไฟสัญญาณจะส่องออกทางด้านหน้ารถกระพริบวับ-วาบ หรือหมุนให้แสงไฟ
ส่องวับ-วาบ
โดยรอบรถก็ได้
สีของแสงไฟสัญญาณให้ใช้
ดังนี้

2.1.1 แสงแดง สำหรับรถดับเพลิง รถราชการตำรวจ ทหาร

2.1.2 แสงน้ำเงิน สำหรับรถพยาบาล

2.1.3 แสงเหลือง สำหรับรถอื่น ๆ

2.2 เสียงสัญญาณ ให้ใช้ดังนี้

2.2.1 เสียงสัญญาณไซเรน สำหรับรถดับเพลิง รถราชการตำรวจ ทหาร
และรถลำเลียงน้ำ
หรือรถของการไฟฟ้าใช้ขณะร่วมปฏิบัติในการดับเพลิง

2.2.2 เสียงสัญญาณหลายเสียง
(เสียงสูงต่ำสลับกัน) สำหรับรถพยาบาล

3. เครื่องหมายแสดงลักษณะของรถฉุกเฉิน

----------------------------

3.1 รถฉุกเฉินตามข้อ
2.2.2 และ 2.1.3 ต้องติดป้ายพื้นสีขาว ตัวอักษรสีแดงขนาด
สูง 10 เซนติเมตร
ข้อความว่า `รถฉุกเฉิน
ได้รับอนุญาตจากรมตำรวจแล้ว' ติดไว้ที่ด้านข้างรถทั้ง
สองด้าน

3.2 เมื่อเปลี่ยนเจ้าของหรือผู้ครอบครองรถ หรือเปลี่ยนสภาพรถ หรือเปลี่ยนวัตถุ
ประสงค์ของการใช้รถ
หรือถูกเพิกถอนหนังสืออนุญาตให้ถอดหรือลบข้อความตามข้อ 3.1 ออกและต้อง
ถอดไฟสัญญาณเสียงสัญญาณดังกล่าวออกจากรถนั้น
และให้นำหนังสืออนุญาตส่งคืนต่อเจ้าพนักงานจราจร
ภายใน 7 วัน

4. ให้ใช้ข้อกำหนดนี้ เมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป

กำหนด ณ วันที่ 20 เมษายน พ.ศ. 2522

พลตำรวจเอก มนต์ชัย พันธุ์คงชื่น

อธิบดีกรมตำรวจ